
TECHNINĖ SPECIFIKACIJA

BENDRI REIKALAVIMAI PERKAMAI ĮRANGAI
1. Pirkimą finansuoja Europos Sąjunga – „NextGenerationEU“ pagal Ekonomikos gaivinimo ir atsparumo didinimo planą „Naujos kartos Lietuva“.
2. Perkama Vairuotojo akių žvilgsnio stebėjimo akinių sistema su programine įranga (1 komplektas) (toliau – Įranga/prietaisas). 
3. Įranga bus skirta stebėti (sekti) automobilio vairuotojo (žmogaus) žvilgsnio judėjimą ir su tuo susijusius parametrus bei programinės įrangos pagalba užfiksuotus duomenis analizuoti.
4. Tiekėjo pristatoma Įranga turi būti gamykliškai nauja „brand new“, gamykliškai atnaujinti „renew“/„refurbished“ komponentai neleistini. Įranga turi atitikti šioje Techninėje specifikacijoje nustatytus minimalius / būtinus reikalavimus (Reikalaujamos techninės charakteristikos/parametrai ir kiti reikalavimai).
5. Į pasiūlymo kainą turi būti įvertintas įrangos pristatymas. 
6. Įrangos pristatymo vieta – Plytinės g. 25, Vilnius, LT-10105, Lietuva;
7. Pristatymo terminai – ne vėliau kaip per 3 mėnesius nuo pirkimo sutarties įsigaliojimo dienos. Į šį terminą įskaičiuotas Prekės paruošimas darbui (montavimas, diegimas, paleidimas, funkcionalumo patikrinimas ir perkančiosios organizacijos darbuotojų (ne mažiau 2 (dviejų) apmokymas).
8. Kartu su Įranga turi būti pateikiama naudojimosi instrukcija (Lietuvių arba anglų kalba) bei kita prašoma dokumentacija.
9. Įrangai (įskaitant jos sudėtines/komplektuojamas dalis) turi būti suteikiama garantija ne trumpesniam kaip 24 mėnesių terminui nuo perdavimo-priėmimo akto pasirašymo dienos.
10. Vykdomas žaliasis pirkimas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ (toliau – Tvarkos aprašas) Tvarkos aprašo 4.4.3 papunkčiu  - perkama inovatyvi prekė (moksliniams tyrimams) su  programine įranga, kuri nesukuria taršos šaltinio. Perkančioji organizacija nereikalauja jokių dokumentų ar įrodymų pirkimo žalumui patvirtinti, tačiau priims bet kokius žaliąjį pirkimą patvirtinančius įrodymus tiekėjo nuožiūra.
11. Tiekėjas kartu su pasiūlymu turi pateikti gamintojo parengtus katalogus (.pdf formatu) lietuvių arba anglų kalbomis arba pateikti nuorodą į įrangos aprašymą gamintojo svetainėje į konkretų įrenginį (jo tikslų kodą ir (ar) modelį) su jo parametrais. Jei gamintojo kataloge ar internetinėje svetainėje neišsamiai atsispindi siūlomos Įrangos atitikimas techninės specifikacijos reikalavimams tiekėjas turi pateikti siūlomos Įrangos išsamius techninių charakteristikų aprašymus. Anglų kalba pateiktose techninių charakteristikų aprašymuose tiekėjas turi grafiškai nurodyti (t. y. pastebimai pažymėti – spalvotai markiruoti ir (ar) nurodyti rodyklėmis, ir (ar)  pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės, reikalinga įrašyti, kurį techninių reikalavimų punktą jos atitinka. 
Šiose specifikacijose pateiktos nuorodos į standartus/technologijas/prekės ženklus yra tik rekomendacinio pobūdžio, todėl standartai/technologijos/prekės ženklai galima būti pakeisti lygiaverčiais. Jeigu techninėje specifikacijoje nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartai, sertifikatai dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Pateikti minimalūs/būtini reikalavimai. Tiekėjai gali siūlyti geresnių charakteristikų pirkimo objektą.


1 lentelė. Reikalavimai įrangos techniniams parametrams
	Eil.
Nr.
	Reikalaujamos techninės charakteristikos/parametrai ir kiti reikalavimai
	Tiekėjo siūlomos įrangos techninės charakteristikos
(tiekėjas turi nurodyti tikslius dydžius, medžiagas, išmatavimus ir pan. – t. y. nepaliekant žodžių „ne mažiau“, ne daugiau“, „ne siauresnis“, „ne platesnis“ arba lygiavertis“ ,,+/-„ ar pan.)

	1.
	Vairuotojo akių žvilgsnio stebėjimo akinių sistema su programine įranga
	Gamintojas (nurodyti): .................
Modelis (nurodyti, jeigu yra): .........................
Kodas (nurodyti, jeigu yra): .........................

	1.1.
	Turi turėti integruotą akių stebėjimo kamerą, kurios raiška ne mažesnė kaip 640x400, vaizdo fiksavimo dažnis ne mažesnis kaip 120 kadrų per sekundę, pikselio dydis ne didesnis nei 3,0 x 3,0 μm, o matymo kampas ne siauresnis nei 70 °;
	

	1.2.
	Turi turėti integruotą aplinkos vaizdo fiksavimo kamerą, kurios raiška ne mažesnė kaip 1920x1080, vaizdo fiksavimo dažnis ne mažesnis kaip 60 kadrų per sekundę, pikselio dydis ne didesnis nei 3,0 x 3,0 μm, o matymo kampas ne siauresnis nei 90 °;
	

	1.3.
	Turi turėti integruotą mikrofoną;
	

	1.4.
	Akinių sistemos rėmelio konstrukcija neturi trukdyti dėvėti įprastus akinius;
	

	1.5.
	Akinių sistemos masė turi būti ne didesnė kaip 100 g;
	

	1.6.
	Akinių sistema turi veikti ne siauresniame temperatūros intervale kaip nuo -10 iki +50 °C;
	

	1.7.
	Akinių sistemos valdymui, duomenų įrašymui  turi būti pridėtas mobilus įrenginys su programine įranga akių žvilgsnio duomenų surinkimui, kurio atmintis ne mažesnė kaip 512 GB.
	

	1.8.
	Turi būti pridėta akių žvilgsnio duomenų apdorojimo programinė įranga, leidžianti rankiniu arba automatiniu būdu nustatyti žvilgsnio šuolius ir fiksacijas, žvilgsnio šiluminio tipo žemėlapius ir judėjimo trajektorijas. Programinė įranga turi būti su atnaujinimų palaikymu ne mažiau kaip 24 mėnesiams;
	

	1.9.
	Turi būti galimybė postanalizės režime vizualizuoti vyzdžio vaizdo įrašą ir vyzdžio aptikimą, sinchronizuoti papildomus duomenis, tokius kaip vaizdo kamerų srautai ar tinklo duomenų srautai, ir automatiškai analizuoti žvilgsnius į dominančias sritis.

